
ADRAN:	Tîm Iechyd Meddwl Gofal Cymdeithasol Oedolion / Gwasanaeth AMHP

SWYDD:			Uwch-gydlynydd Iechyd Meddwl

GRADD Y SWYDD:		GR13

YN ATEBOL I'R:		Rheolwr Gwasanaeth Iechyd Meddwl Cymunedol

DIBEN Y SWYDD:	

Gweithio yn y gwasanaeth AMHP i gydlynu swyddogaeth AMHP yn ystod y dydd ar gyfer Cyngor Bwrdeistref Sirol Pen-y-bont ar Ogwr. Bydd disgwyl hefyd i’r Uwch-gydlynydd Iechyd Meddwl gyfrannu at weithgareddau craidd eraill y Tîm Gwaith Cymdeithasol Iechyd Meddwl gan gynnwys mynd i adolygiadau adran 117 lle nad oes gweithiwr cymdeithasol wedi ei ddyrannu ac ymgymryd â swyddogaethau Goruchwyliwr Cymdeithasol ar gyfer cleifion sydd wedi eu rhyddhau'n amodol.

Bydd y rôl hon yn hyrwyddo ac yn sicrhau safonau uchel o ymarfer proffesiynol sy'n benodol i rôl yr AMHP ar draws Cyngor Bwrdeistref Sirol Pen-y-bont ar Ogwr. Byddwch yn goruchwylio ac yn sicrhau ansawdd ymarfer yr AMPH ar draws y gwasanaeth. 

Byddwch yn darparu arweiniad iechyd meddwl arbenigol wrth frysbennu asesiadau'r Ddeddf Iechyd Meddwl, cynnig cyngor i gydweithwyr amlddisgyblaethol a phartneriaid yn ôl yr angen. 

Mynd ati i hyrwyddo ein ‘Model Ymarfer sy'n Seiliedig ar Gryfderau-Gweithio i Gyflawni Canlyniadau’.  
 

PRIF GYFRIFOLDEBAU A GWEITHGAREDDAU:

· Cydymffurfio â Fframwaith Rheoli Perfformiad yr Is-adran a gweithio o fewn polisïau'r Gyfarwyddiaeth ac yn unol â threfniadau arfer ar y cyd.
· Gweithio yn unol â Gwerthoedd Craidd y Cyngor Bwrdeistref Sirol, a'r athroniaeth a nodwyd yn y Cynllun Gofal Cymdeithasol yn ogystal â dilyn Cod Ymarfer Proffesiynol Gofal Cymdeithasol Cymru a bodloni gofynion Datblygu Proffesiynol Parhaus ar gyfer cofrestru.
· Brysbennu ceisiadau am asesiadau o dan y Ddeddf Iechyd Meddwl gan ddefnyddio meini prawf a osodir gan y Rheolwr Gwasanaeth Iechyd Meddwl Cymunedol/Arweinydd AMHP. Dyrannu ceisiadau wedi'u brysbennu ar gyfer asesiadau Deddf Iechyd Meddwl i AMHP sydd wedi eu lleoli mewn timau eraill yn y Cyngor yn unol â rota dyletswydd. Darparu gwybodaeth briodol i AMHP a leolir mewn timau eraill yn y Cyngor er mwyn eu cynorthwyo i ymgymryd ag asesiadau Deddf Iechyd Meddwl a ddyrennir.
· Bod yn gyfrifol am reoli llinell, mentora ac arfarniadau tîm staff o'r Tîm Iechyd Meddwl Gofal Cymdeithasol i Oedolion.
· Cynnal trosolwg o'r holl waith yn ymwneud â Deddf Iechyd Meddwl a wneir yng Nghyngor Bwrdeistref Sirol Pen-y-bont ar Ogwr gan gynnwys asesiadau am gadw, gorchmynion yn y gymuned a gwaith a wneir gan EDT.
· Ymateb i geisiadau Perthynas Agosaf ar gyfer asesiadau Deddf Iechyd Meddwl a wneir yn ystod y dydd neu a drosglwyddir o'r gwasanaethau y tu allan i oriau. Cefnogi datrys problemau Perthynas Agosaf gan gynnwys dadleoli a dirprwyo.
· Cydymffurfio â gweithdrefnau cymeradwyo ac ailgymeradwyo gwarant AMHP Cyngor Bwrdeistref Sirol Pen-y-bont ar Ogwr. Cyflawni’r hyfforddiant a'r portffolio angenrheidiol er mwyn cynnal statws AMHP.
· Darparu adroddiadau Tribiwnlys Adolygu Iechyd Meddwl Adran 2 lle nad oes gan yr unigolyn Gydlynydd Gofal wedi ei bennu.
· Mynychu adolygiadau Adran 117 ac adolygiadau lleoliad preswyl eraill fel cynrychiolydd o’r Cyngor lle nad oes unrhyw weithiwr cymdeithasol arall wedi ei bennu. Bydd disgwyl i'r Uwch-gydlynydd Iechyd Meddwl gynnal trosolwg o'r holl gytundebau cyllido adran 117 sydd gan CBSP yn eu lle a sicrhau bod adolygiadau a gwaith papur priodol yn cael eu cwblhau gan gydgysylltu â Chydlynwyr Gofal yn y Tîm Iechyd Meddwl Cymunedol.
· Paratoi, lledaenu a choladu arolygon adborth dinasyddion ar gyfer ymyriadau AMHP ac ymyriadau gwaith cymdeithasol ym maes iechyd meddwl.
· Cynnal llwyth achos bach er mwyn cyflawni ymyriadau tymor byr lle nad oes angen cymorth tymor hwy.
· Mynychu cyfarfodydd cynllunio wythnosol ar gyfer ward cleifion mewnol acíwt yn Ysbyty Tywysoges Cymru.
· Cyfranogi yn rota’r AMHP.
· Darparu cyngor proffesiynol i gydweithwyr, rheolwyr ac asiantaethau partner mewn perthynas â chymhwyso cyfraith iechyd meddwl. Bydd hyn yn cynnwys gweithredu fel pwynt cyswllt i swyddogion yr heddlu sy’n cyfeirio at AMHP am gyngor a chymorth cyn gweithredu adran 136 o’r Ddeddf Iechyd Meddwl (pan gyflwynir y newidiadau sydd ar y gweill i Ddeddf Plismona a Throseddu 2017).
· Hwyluso a darparu hyfforddiant penodol yn ymwneud â’r Ddeddf Iechyd Meddwl a gwaith cymdeithasol iechyd meddwl i weithwyr eraill yng Nghyngor Bwrdeistref Sirol Pen-y-bont ar Ogwr.
· Hyrwyddo, annog a chyfranogi’n weithredol er mwyn cynnwys unigolion, teuluoedd a gofalwyr mewn datblygiadau darparu gwasanaeth ac anghenion cynllunio yn y dyfodol.
· Cyfranogi yn y rota Mentor/Asesydd Ymarfer ar gyfer mentora ymgeiswyr AMHP. Cymryd cyfrifoldeb am ddysgu ac asesu’r ymgeiswyr, gan gynnwys goruchwylio’r cytundeb dysgu a’r broses sefydlu. Cwblhau arsylwadau ac adroddiadau uniongyrchol, a gweithio yn unol â therfynau amser y cytunwyd arnynt. Ymdrin ag unrhyw broblemau a allai godi yn ystod y lleoliadau. 
· Ymrwymo i ddysgu a datblygu, yn enwedig o ran gwella arfer gorau gan gynnwys ymchwil annibynnol. Mynd i'r fforymau AMHP a gweithio gyda rheolwyr er mwyn deall arfer rhagorol a helpu i'w sefydlu. 
· Datblygu gwybodaeth gyfreithiol a gweithdrefnol gyfredol sy’n cael effaith ar arfer. Bydd hyn yn cynnwys ystod eang o ddeddfwriaeth; Deddf Iechyd Meddwl 1983, Deddf Galluedd Meddyliol 2005, Mesur Iechyd Meddwl (Cymru) 2010, Deddf Gwasanaethau Cymdeithasol a Llesiant (Cymru) 2014, Deddf Hawliau Dynol 1998, ac ati a pholisïau sy’n cynnwys diogelu, rheoli risg, cyfrinachedd ac ati, yn ogystal ag unrhyw rai eraill sy’n berthnasol i’r rôl hon. 
· Cydgysylltu a gweithio mewn partneriaeth â gweithwyr proffesiynol gofal cymdeithasol ac iechyd eraill, yr heddlu a gwasanaethau brys yn ôl yr angen er mwyn cyflawni dyletswyddau’r swydd. 
· Cynrychioli'r Cyngor wrth gadeirio a chymryd rhan mewn cyfarfodydd amlasiantaeth.
· Datblygu sgiliau a sylfaen wybodaeth aelodau o'r tîm a nodi anghenion hyfforddi staff.
· Sicrhau y caiff dyletswydd y Cyngor i asesu anghenion gofalwr ar gyfer cymorth ei bodloni yn unol â gofynion Deddf Gwasanaethau Cymdeithasol a Llesiant (Cymru) 2014.
· Hyrwyddo model adfer iechyd meddwl, a cheisio sicrhau’r dewis lleiaf cyfyngol ar gyfer cleifion a hyrwyddo ymreolaeth y claf a’i hawliau dynol sylfaenol.
 
DYLETSWYDDAU CYFFREDINOL

Iechyd a Diogelwch
Cyflawni'r rolau a'r cyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth Cyfle Cyfartal ac arferion gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion ac Ansawdd neu'r Tîm Asesu Diogelu Plant.

Adolygiad a Hawl i Amrywio
Mae'r Disgrifiad Swydd hwn fel y mae'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a'ch gradd.
Gwiriad Cofnod Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).



Manyleb y Person
Uwch-gydlynydd Iechyd Meddwl

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol (Ydy).
	Priodoleddau
	Gofynion
	Hanfodol
	
Dull Gwerthuso/Profi


	Cymwysterau, Addysg a Hyfforddiant 


	· Cymhwyster gwaith cymdeithasol cydnabyddedig, e.e. C.Q.S.W., C.S.S. Dip, S.W. Gradd mewn Gwaith Cymdeithasol a chofrestru gyda Gofal Cymdeithasol Cymru.
	Ydy
	Cyflwyno Tystysgrifau Cymwysterau gwreiddiol a ffurflen gais. 

	
	· Cymhwyster AMHP neu gyfatebol a gwarant cyfredol.

	Ydy
	

	
	· Cymhwyster Galluogi Ymarfer neu gyfatebol neu barodrwydd i weithio tuag at hyn.

	Ydy
	

	Gwybodaeth a Phrofiad
	· Gwybodaeth am ddeddfwriaeth a fframwaith rheoliadol a pholisi sy'n sail i wasanaethau iechyd meddwl ar gyfer oedolion a phlant. Gan gynnwys Deddf Iechyd Meddwl 1983, Deddf Galluedd Meddyliol 2005, Mesur Iechyd Meddwl (Cymru) 2010, Deddf Gwasanaethau Cymdeithasol a Llesiant (Cymru) 2014 a Deddf Hawliau Dynol 1998.

	Ydy
	Cyfweliad, ffurflen gais a phroses ddethol.

	
	· Profiad o weithio fel AMHP mewn tîm iechyd meddwl cymunedol/tîm iechyd meddwl pobl hŷn/tîm iechyd meddwl fforensig neu dîm anabledd dysgu.

	Ydy
	

	
	· Profiad o weithio gydag asiantaethau a gweithwyr proffesiynol eraill, i gyflawni'r canlyniadau gorau ar gyfer oedolion a'u teuluoedd.

	Ydy
	

	
	· Profiad o reoli llwyth achosion. 
	Ydy
	

	
	· Profiad o oruchwylio, mentora a/neu reoli staff.

	Ydy
	

	
	· Profiad o reoli achosion cymhleth.

	
	

	Sgiliau a Rhinweddau Personol
	· Ymrwymiad i fodel o ymarfer gwaith cymdeithasol sy'n seiliedig ar gryfderau.
	Ydy
	Cyfweliad, ffurflen gais a phroses ddethol.

	
	· Ymrwymiad i fodel cymdeithasol o ymarfer gwaith cymdeithasol iechyd meddwl.

	Ydy
	

	
	· Gallu ymdrin â materion sensitif, rheoli barn a disgwyliadau croes ac ymdopi â materion ac ymddygiad anrhagweladwy.

	Ydy
	

	
	· Gallu defnyddio adnoddau cymunedol a datblygu ymateb wedi'i gydgynhyrchu i angen ac awgrymu atebion.

	
	

	
	· Gallu ffurfio perthnasoedd gwaith adeiladol â chydweithwyr ac asiantaethau eraill.

	Ydy
	

	
	· Gallu cyfathrebu'n glir ac yn effeithiol.

	Ydy
	

	
	· Gallu cyflwyno gwybodaeth yn ysgrifenedig ac ar lafar.

	Ydy
	

	
	· Gallu cyflwyno adroddiadau a gwybodaeth a deall gwybodaeth gymhleth.

	Ydy
	

	
	· Parodrwydd a gallu i wneud dyfarniadau proffesiynol cadarn gan gynnwys materion risg uchel am unigolion, eu teuluoedd a'u gofalwyr.

	Ydy
	

	
	· Gallu blaenoriaethu a chymryd cyfrifoldeb am reoli llwyth gwaith/perfformiad ac ysgogi aelodau eraill o’r tîm a bod yn rheolwr llinell arnynt.

	Ydy
	

	
	· Gallu gweld materion yn eu cyd-destun ehangaf.

	
	

	
	· Ymrwymedig a llawn cymhelliant.

	
	

	
	· Ymrwymiad y gellir ei ddangos i gydraddoldeb ac arfer gwrthwahaniaethol a'r gallu i integreiddio polisïau cydraddoldeb i'r strategaeth ac i'r gwaith o ddarparu gwasanaethau.

	
	

	
	· Uniondeb personol a phroffesiynol, yn unol â Chod Ymarfer Proffesiynol Gofal Cymdeithasol Cymru.

	
	

	
Sgiliau a Rhinweddau 
	· Gallu gweithio'n hyblyg ac yn rhagweithiol.

	
	Cyfweliad, ffurflen gais a phroses ddethol. 

	Personol (parhad)
	· Sgiliau TG effeithiol i wneud y defnydd gorau posibl o'r cyfryngau cyfathrebu sydd ar gael i ledaenu gwybodaeth a chynnal cofnodion seiliedig ar gyfrifiaduron yn unol â gofynion llywodraeth e.e. WCCIS.

	Ydy 
	

	
	· Trwydded yrru gyda mynediad i gerbyd.

· Mae'n ddymunol y byddwch yn gallu sgwrsio ac ymateb i ohebiaeth yn hyderus ac yn hawdd yn Gymraeg.
	Ydy

